ပၢင်သွၼ်လိၵ်ႈတႆး ဝတ်ႉပႃႈပဝ်ႈ ၊ ပၢင်ႁူပ်ႉထူပ်း မွၵ်ႇၶႆႈၼေပိုၼ်း ( သိုၵ်ႈပိုၼ်း ) တႆး ၶူးသွၼ်လူင် ပႃႇမွၵ်ႇၶ Prof. Dr. Sai Aung Tun

ပၢင်ႁူပ်ႉထူပ်း မွၵ်ႇၶႆႈၼေပိုၼ်း ( သိုၵ်ႈပိုၼ်း ) တႆး ၶူးသွၼ်လူင် ပႃႇမွၵ်ႇၶ Prof. Dr. Sai Aung Tun

မိူဝ်ႈဝၼ်းထိႉ  10/12/2017 မႅၼ်ႈဝၼ်းဢႃးတိတ်ႉ

လႆႈမီးပၢင်ႁူပ်ႉထူပ်း ဢုပ်ႇၶႆႈၼေလွင်ႈပၢႆးပိုၼ်း ( သိုၵ်ႈပိုၼ်း ) တႆး ဢွင်ႈတီႈဝတ်ႉပႃႈပဝ်ႈ ဝဵင်းၵဵင်းမႆႇ ၼႂ်းပၢင်ႁူပ်ႉထူပ်းၼႆႉ မီးၽူႈၶဝ်ႈႁူမ်ႈလၢႆတီႈလၢႆၸုမ်းဝႆႉယူႇ မိူၼ်ၼင်ႇလုၵ်ႈႁဵၼ်းပၢင်သွၼ်လိၵ်ႈတႆး ၽူႈသူၼ်ၸႂ်လွင်ႈပိုၼ်းတႆး ၽူႈႁၵ်ႉလူဢၢၼ်ႇလိၵ်ႈတႆးႁဝ်းၶဝ်ၵူႈတီႈတီႈ ၊

ၶေႃႈၾၢၵ်ႇထိုင် ၊

ဢၼ်ၶူးသွၼ်လူင်ႁဝ်း Prof. Dr. ၸၢႆးဢွင်ႇထုၼ်း ၶႂ်ႈသင်ႇထိုင်ပီႈၼွင်ႉတႆးႁဝ်းၵူႈတီႈ ၵူႈမိူင်းတေႉ ပိူင်လူင်မၼ်းၶႂ်ႈႁႂ်ႈပီႈၼွင်ႉတႆးႁဝ်းၵူႈၵေႃႉ ၊

တႆးၵူႈၵေႃႉ တႆးၵူႈတီႈ ႁႂ်ႈႁုႉမေႃလိၵ်ႈတႆး။
တႆးၵူႈၵေႃႉ တႆးၵူႈတီႈ ႁႂ်ႈႁူႉပွင်ႇပိုၼ်းတႆး။
တႆးၵူႈၵေႃႉ တႆးၵူႈတီႈ ႁႂ်ႈႁူႉထိုင်မိူင်းတႆး။

ၼႂ်းသၢမ်ၶေႃႈၼႆႉ ပဵၼ်ၶေႃႈၵႂၢမ်းဢၼ်တႆးႁဝ်းၵူႈၵေႃႉလူဝ်ႇၽွမ်ႉၵၼ် လူဝ်ႇႁူႉႁၼ် လူဝ်ႇၶတ်းၸႂ်ပႃးၸွမ်း ႁႂ်ႈပေႃးမိူၼ်ၼင်ႇၶူးသွၼ်ႁဝ်းလၢတ်ႈၼေဝႆႉၼၼ်ႉၶႃႈ ၊ ၼင်ႇႁိုဝ်ၽႃႇသႃႇၵႂၢမ်းလၢတ်ႈလႄႈၾိင်ႈထုင်းႁဝ်းတေဢမ်ႇလူႉၸူမ်ႁၢႆၵႂႃႇၼၼ်ႉ ယူႇတီႈတႆးႁဝ်းၵူႈၵေႃႉ တႆးႁဝ်းမီးၽႃႇသႃႇၵႂၢမ်းလၢတ်ႈလႄႈတူဝ်လိၵ်ႈ ပဵၼ်ၶွင်တူဝ်ၸဝ်ႈၵဝ်ႇမႃးၶၢဝ်းႁိုင် ႁူဝ်ပၢၵ်ႇပီႊမိူင်းယဝ်ႉ ပေႃးတႆးႁဝ်းသမ်ႉဢမ်ႇမေႃ ဢမ်ႇသွၼ်ဢမ်ႇႁဵၼ်းဢဝ်ၶိုၼ်းၸိုင် ပိုၼ်းတႆးဢၼ်ဝႃႈၼၼ်ႉၵေႃႈ ႁဝ်းတေဢမ်ႇၸၢင်ႈႁူႉလႆႈယဝ်ႉ။

ပပ်ႉပိုၼ်း ၊

ၶူးသွၼ်လူင် ၸၢႆးဢွင်ႇထုၼ်းၶိုၼ်းမေးၶႆႈၼေဝႃႈ ပေႃးၽႃႇသႃႇၵႂၢမ်းလၢတ်ႈႁဝ်းႁၢႆ မၼ်းမိူၼ်ဝႃႈၸိူဝ်းၶိူဝ်းတႆးႁဝ်းၵေႃႈႁၢႆၼႆယဝ်ႉ ၊ ၸင်ႇလႆႈမီးမႃး ပပ်ႉပိုၼ်းဢၼ်မီးၸိုဝ်ႈဝႃႈ History of the Shan State from its Origins to 1962 ၶႃႈယဝ်ႉ ၊ ပပ်ႉပိုၼ်းဢၼ်ၼႆႉ တေပဵၼ်ၽႃႇသႃႇ ဢင်းၵလိတ်ႈလႄႈၽႃႇသႃႇတႆး လႆႈပိုတ်ႇဢွၵ်ႇၶၢႆမိူဝ်ႈပီႊ 2009  ပေႃးပဵၼ်ၽၢႆႇၽႃႇသႃႇဢင်းၵလိတ်ႈတေႉ ၽူႈသူၼ်ၸႂ်ဢၢၼ်ႇၼမ်လိူဝ်ပိူၼ်ႈ မိူၼ်ၼင်ႇၼႂ်း ယူႊရူပ်ႊ လႄႈၼႂ်းမိူင်း ဢမိူဝ်ႊရိၵႃႊ ၶဝ်ၸိူဝ်းၼႆႉၶႃႈ ။ ယွၼ်ႉဝႃႈပပ်ႉပိုၼ်း ပပ်ႉၼႆႉမၼ်းၵဵဝ်ႇၶွင်ႉလွင်ႈၵၢၼ်ဝၢၼ်ႈမိူင်းတႆးႁဝ်း ၵူႈၵေႃႉထုၵ်ႇလီလူဢၢၼ်ႇလႄႈႁူႉဝႆႉယူႇၼႆၶႃႈ ။

ပၢင်ႁူပ်ႉထူပ်း လုၵ်ႈႁဵၼ်းပၢင်သွၼ်လိၵ်ႈတႆးဝဵင်းၵဵင်းမႆႇ လႄႈ ၽူႈလူင်ႉလႅၼ်ႇ လိၵ်ႈလၢႆးပၢႆးပိုၼ်း ၶူးသွၼ်လူင် Prof.Dr ၸၢႆးဢွင်ႇထုၼ်း (Tai Scholar) ၼႂ်းဝၼ်းထီႉ 10/12/2017 ဢွင်ႈတီႈဝတ်ႉပႃႇပဝ်ႈ ဝဵင်းၵဵင်းမႆႇ ၸိုင်ႈထႆး

Wat Pha Pao Tai Literature Class